ТрейлраннингымкIэ еплIанэ дунейпсо зэхьэзэхуэр Iуащхьэмахуэ лъапэ щокIуэкI
ШыщхьэуIум и 3-м щегъэжьауэ трейлраннингымкIэ Къэбэрдей-Балъкъэрым щекIуэкIа зэхьэзэхуэр нобэ еух. Абы Италием, Испанием, Китайм, Франджым, Германием, Португалием, Польшэм, ЮАР-м, Белоруссием, Ирландием, нэгъуэщI къэрал зыбжанэми къикIа спортсмену 800-м щIигъу хэтщ.
Трейлраннингыр атлетикэ псынщIэм хиубыдэ спорт лIэужьыгъуэщ. Абы и купщIэр къуршхэм, къумхэм, мэзхэм къызэдэжэнымкIэ щызэпеуэнырщ. Иджырей зэхьэзэхуэм хэтахэм къурш щхьэдэхыпIэу плIы — Азау, Балыкъбаши, КъухьэпIэ Къарэкъая, Къытрыкъауш щхьэдэхыпIэхэр къызэранэкIащ. Спортсменхэр къыщыжа щIыпIэ нэхъ лъагэ дыдэр метр мини 3,7-м нэсырт.
